**EXERCISE**

**CLINICIAN :**  Magandang Araw. Ako si (NAME,POSITION) at ikaw si Pedro, tama ba ako?

**CLIENT :**  Oo.

**CLINICIAN :**  Maupo ka. May natanggap akong ilang impormasyon galing sa iyong mga magulang, pero mas

makakatulong ito kung ang impormasyon ay manggagaling mismo sa iyo, Pedro. Anong bagay tungkol sa

iyo at sa mga nangyayari sa iyo ang maari kitang matulungan.

**CLIENT :** Marami lang akong mga alalahanin sa buhay.

**CLINICIAN** **:**  Napansin ko Pedro na mukhang marami kang pinagdadaanan, pero iniisip ko na baka maaari kang matulungan ng OPD program. Ano sa tingin mo?

**CLIENT** : Sa totoo lang, naiinis ako sa judge na iyan at hindi ako sang-ayon sa gusto niyang mangyari.

**CLINICIAN :** Bakit mo naman nasasabi iyan?

**CLIENT :** Ang totoo niyan, ginagawa ko naman ang mga kondisyon na hinihiling ng korte tulad ng pagbibigay ng urine

sample, pagkatapos malalaman ko na kailangan ko pa pala na makiparticipate sa programa ng outpatient

dahil kung hindi ay pwede akong makulong.

**CLINICIAN** : Medyo hindi malinaw iyan. Anong maitutulong ko sa iyo?

**CLIENT :** Pwede mong sabihin sa judge na hindi ko na kailangan pang pumunta dito at umattend ng OPD.

**CLINICIAN :** Hindi ko alam kung tama ako Pedro, pero sa pagkakaintindi ko, hindi ito isang kahilingan. Gusto kong

suportahan ka para hindi ka magkaproblema sa judge. Hindi maganda na hindi kayo nagkakaunawaan. Bukod

diyan, nakikita ko base sa mga sinasabi mo, ang pagsisikap mo na patunayan sa sarili mo at sa pamilya mo na

magbago. Siyempre gusto mo rin na makaiwas sa hatol ng korte kapag nagkataon.

**CLIENT** : Tama ka.

**CLINICIAN :**  Nakikita ko na tama ang pagpiling ginagawa mo.

**CLIENT :**  Anong ibig mong sabihin?

**CLINICIAN :**  Una, maaari mo sana na tanggihan ang pag-uusap natin na ito pero hindi mo ginawa. Sa mga nakikita kong

pinipili mong desisyon sa ngayon ay nagpapatunay na seryoso ka sa kagustuhan mong ipakita ang iyong

pagbabago, hindi lang sa sarili mo gayundin sa iyong pamilya, trabaho at sa kalayaan mo. Iginagalang ko ang

pasya mong ito at sinusuportahan kita sa bagay na ito.

**CLIENT** : Kung gayon ibig bang sabihin ay pwede na kong hindi umattend sa mga sessions?

**CLINICIAN :**  Hindi naman. Hindi ako ang makapagdedesisyon ng bagay na iyan. Ang magagawa ko lamang ay tulungan ka

habang tinutulungan mo rin ang sarili mo. Alamin natin kung paano ka matutulungan ng OPD program.

**CLIENT** : Parang hindi ko maisip na uupo ako dito kasama ng mga drug addicts habang pinag-uusapan ang mga

nararamdaman ng bawat isa at nagrereklamo tungkol sa mga hindi magagandang karanasan naming sa buhay.

**CLINICIAN :**  Sa tingin ko hindi ka naman reklamador. Isa pa, hindi naman tungkol sa puro pangit na karanasan ang pag-

uusapan natin sa bawat sesyon. Ang ginagawa natin dito ay tulungan ang mga katulad mo na matutunan ang

mga magagandang paraan kung paano haharapin ng isang tao ang bawat araw at kung papaano niya

gagawing makabuluhan at masaya ang buhay niya. Nakita ko sa iyo sa mga naging reaksyon mo ngayon na

mukhang hindi naman magiging mahirap sa iyo na gawin iyon.

**CLIENT** : Kayo lang ang nakakaintindi sa kung ano mang gusto ninyong sabihin. Tulad ng sinabi ko kanina, ang gusto ko

lang mangyari ay magawa ko ang gusto kong gawin ng walang nagdidikta sa akin kung sinuman ,tulad ng judge

na iyan.

**CLINICIAN :**  Matutulungan ka ng OPD program na mangyari ang gusto mong mangyari. Gaya ng ipinakikita mo ngayon,

nakikita ko na magiging maayos ang pagtugon mo sa programa. Naniniwala ako na may mga matututunan kang

mga bagay na magagamit mo sa iyong sarili at maaari mo ring i-share sa iba. Natutuwa akong tulungan ka

tungkol sa bagay na ito para magawa mo ang mga gusto mong tunguhin, isa na riyan ang masunod mo ang mga

kahilingan ng korte sa iyo. Subukan mong unti-untiin kung paano mo ito gagawin at makikita mo ang pagsulong

mo. Ipagpatuloy mo lang ang magagandang bagay na ginagawa mo na sa ngayon, tulad ng pagiging bukas ng

isip, at pagkakaroon ng tunguhin. Ang mga bagay na pinagtutuunan mo ngayon ay ang iyong sarili, pamilya at

kalayaan mo. Gusto kitang suportahan sa tatlong bagay na pinagtutuunan mo ngayon.

**CLIENT** : Siguro nga ay magagawa ko iyan. Pero sa ngayon hindi ako sigurado sa kung anong mapapala ko sap pag-upong

kasama ng ibang mga tao rito na may kani-kaniyang kwento sa buhay. Magkagayunman, susubukan ko pa rin.

**CLINICIAN:**  Nauunawaan ko. Magandang desisyon iyan, Pedro. Ito ang handbook tungkol sa out-patient program.

Ipinapaliwanag diyan ang ilang mga bagay tungkol sa programa ng OPD. Magkikita tayo bukas sa oras na

8:30 AM dito sa rehabilitation center. Natutuwa akong makilala ka at malaman ang tungkol sa iyo ng higit pa.

**CLIENT :**  OK. Magkita tayo bukas. Hindi naman pala ganun kasama ang karanasan na ito kaysa sa inaasahan ko.